Document ID: /roh_data/filtered/Billingualer_Corpus_interleaved-de-rm.jsonl.gz/1627

This is a text translated from German to Rumantsch Grischun.
Botschaft zum neuen Justizvollzugsgesetz verabschiedet

Der Justizvollzug soll im Kanton Graubünden auf Gesetzesstufe neu geregelt und den neuen Bundesbestimmungen angepasst werden. Die Bündner Regierung hat die Botschaft zum neuen Gesetz über den Justizvollzug im Kanton Graubünden zuhanden des Grossen Rates verabschiedet. Das Parlament wird das Geschäft in der Augustsession beraten.

Auf das Jahr 2011 treten auf Bundesebene die neue Schweizerische Strafprozessordnung und die Schweizerische Jugendstrafprozessordnung in Kraft. Bis dahin müssen die Kantone die nötigen Anpassungen im kantonalen Recht vornehmen. Für den Bereich des Straf- und Massnahmenvollzugs ist daher ein eigener Erlass auf Gesetzesstufe notwendig.

Schwerpunkte des neuen Justizvollzugsgesetzes bilden die Regelungen über die Sicherheit und Ordnung, den unmittelbaren Zwang und das Disziplinarwesen in Vollzugseinrichtungen. Ebenso werden die Regelungen des Vollzugs jugendstrafrechtlicher Sanktionen angepasst. Hier ist eine enge Zusammenarbeit zwischen der Jugendanwaltschaft und dem Amt für Justizvollzug vorgesehen. Weiter legt das neue Recht die Voraussetzungen fest, wann Personendaten aus dem Justizvollzug bekannt gegeben werden dürfen. Neu können die Behörden Opfer von schweren Straftaten auf Gesuch hin über den Straf- und Massnahmenantritt einer verurteilten Person, ihre Beurlaubung, Versetzung und Entlassung informieren. Zurzeit besteht keine kantonale gesetzliche Grundlage, welche den berechtigten Ansprüchen auf Information seitens der Opfer in der Phase des Vollzugs Rechnung tragen würde.

Ferner wird die Rechtsgrundlage der Beratungsstelle für Gewalt ausübende Personen, die bislang auf Verordnungsstufe geregelt war, auf Gesetzesstufe gehoben. Ziel der Beratungsstelle, die im September 2007 ihre Tätigkeit aufgenommen hat, ist es, über freiwillige Beratungen Auswege aus dem Gewaltkreislauf aufzuzeigen. Zudem will der Kanton neu gesetzlich verankern, dass die Polizei bei Interventionen insbesondere im Bereich der häuslichen Gewalt die aus der gemeinsamen Wohnung ausgewiesene Person der Beratungsstelle für Gewalt ausübende Personen meldet.

Eine weitere wesentliche Neuerung ist bei der Finanzierung der Kosten des Massnahmenvollzugs vorgesehen. Neu verzichtet der Kanton darauf, die Kosten des stationären strafrechtlichen Massnahmenvollzugs in den Anstalten an die Gemeinden weiter zu verrechnen. Diese Übernahme der Kosten durch den Kanton stimmt mit der Neugestaltung des Finanzausgleichs und der Aufgabenteilung zwischen Kanton und Gemeinden (Bündner NFA) überein.

Auskunftsperson:

Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

Gremium: Regierung

Quelle: dt Standeskanzlei Graubünden

29.06.2009
Deliberà la missiva tar la nova lescha davart l'execuziun giudiziala

En il chantun Grischun duai l'execuziun giudiziala vegnir reglada da nov sin il stgalim d'ina lescha e vegnir adattada a las novas disposiziuns federalas. La regenza grischuna ha deliberà la missiva tar la nova lescha davart l'execuziun giudiziala en il chantun Grischun per mauns dal cussegl grond. Il parlament vegn a tractar questa fatschenta en la sessiun d'avust.

Sin plaun federal entran en vigur l'onn 2011 la nova procedura penala svizra e la procedura penala svizra per giuvenils. Fin alura ston ils chantuns far las adattaziuns necessarias en lur dretg chantunal. Per il sectur da l'execuziun da chastis e da mesiras dovri perquai in agen relasch sin il stgalim d'ina lescha.

Puncts centrals da la nova lescha davart l'execuziun giudiziala èn las regulaziuns davart la segirezza e davart l'urden, davart il sforz direct e davart ils fatgs disciplinars en las instituziuns d'execuziun. Medemamain vegnan adattadas las regulaziuns davart l'execuziun da sancziuns dal dretg penal per giuvenils. Qua è previsa ina stretga collavuraziun tranter la procura per giuvenils e l'uffizi per l'execuziun giudiziala. Plinavant fixescha il dretg nov las premissas per dastgar communitgar datas da persunas che sa refereschan a l'execuziun giudiziala. Da nov pon las autoritads infurmar - sin dumonda - las victimas da delicts grevs davart il cumenzament dal chasti u da la mesira d'ina persuna sentenziada, davart ses congedi, davart ses transferiment e davart sia relaschada. Actualmain na datti betg ina basa legala chantunala che tegness quint dals dretgs giustifitgads da las victimas da vegnir infurmadas durant la fasa da l'execuziun.

Ultra da quai vegn la basa legala dal post da cussegliaziun per persunas violentas, che figurava fin ussa sin il stgalim d'ina ordinaziun, auzada sin il stgalim d'ina lescha. La finamira dal post da cussegliaziun che ha cumenzà cun sia lavur il settember 2007 è quella da mussar vias or da la spirala da violenza, e quai tras cussegliaziuns voluntaras. Plinavant vul il chantun francar da nov en la lescha che la polizia stoppia - cunzunt en cas d'intervenziuns en il sectur da la violenza a chasa - annunziar al post da cussegliaziun per persunas violentas, sch'ina persuna è vegnida spedida or da l'abitaziun.

In'ulteriura novaziun essenziala è previsa en connex cun la finanziaziun dals custs per l'execuziun da mesiras. Da nov desista il chantun da metter a quint a las vischnancas ils custs per l'execuziun da mesiras penalas staziunaras en ils stabiliments d'execuziun. Il fatg ch'il chantun surpiglia quests custs correspunda a la nova concepziun da la gulivaziun da finanzas e da la repartiziun da las incumbensas tranter il chantun e las vischnancas (NGF grischuna).

Infurmaziuns:

cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

29.06.2009